
Здравейте. 


В моя случай имам кредитна карта към определена банка, към която през миналата 2020 година съм имал просрочена вноска, за която не бях уведомен и малко след това пуснах мораториум на самата карта за няколко месеца.


През това време тази вноска се счита за неплатена (аз нямам представа за това) и банката всеки месец от Май 2020 до сега пускат към ЦКР просрочени задължения.


След края на мораториума съм вкарвал минималната месечна вноска, защото не съм получавал каквото и да е уведомление за просрочие в писмен/електронен/телефонен вид. Днес получих справка в ЦКР и звъннах в отдела отговарящ за карти на банката и ми казаха, че са на път да пуснат съдебно искане за картата и, че реално не е обслужвана, пак повтарям абсолютно никакво уведомление не съм получил откакто това “просрочие” го има и какво да направя за да го предотвратя. Всеки месец получавам извлечение по картата, което показва баланс,задължение и минимална вноска, но нищо, което да казва, че имам просрочие и колко пари да вкарам, че да го предотвратя.


Налични са всички смс-и и извлечения към картата и се вижда, че няма дума за просрочие.


Въпросът ми е какво мога да направя в този случай, тъй като не съм уведомен по какъвто и да било начин, че трябва да покрия определено задължение, за да не се отразява в ЦКР, тъй като, ако не им бях звъннал нямаше и да разбера какво се случва? 


Благодаря. 


 

Просрочие и ЦКР
===============

 

Здравейте, 


в договора Ви за потребителски кредит и издаване на кредитна карта следва да е посочено, че задълженията Ви за вноски по същия са месечни и неплащането на определена вноска е свързано с уведомяване на ЦКР към БНБ. Въпреки това, клаузи от типа – че неплащането на определена вноска води до предсрочна изискуемост на кредита вече не са приложими и за предсрочна изискуемост на същия следва да бъдете информирани писмено от банката, което е в нейните задължения. 


Поздрави,  

адв. Николина Митова  

тел. 0898 303092


